ભાજપ સરકાર દ્વારા ગ્રામ વિકાસ, આદિવાસી, વન અને પર્યાવરણ,કૃષિ વિભાગ, પાણી પુરવઠા વિભાગ દરેકમા઼ અબજોનો ભ્રષ્ટાચાર થઇ રહયો છે.Gujarat માં જળસંચયનું સ્વપ્ન એ સામાન્ય માણસની જરૂરિયાત છે, પરંતુ ભાજપ સરકાર જળસંચયના નામે ભ્રષ્ટાચારી રિત-રસમોથી કાળા ધનની કમાણી કરી કમલમમાં દરરોજ ઠાલવવાનો કાર્યક્રમ વર્ષોથી ચલાવે છે. દર વર્ષે ચોમાસાની શરૂઆત પહેલાં થોડા દિવસો માટે ચેકડેમ, તળાવો, નદી, વોંકળા ઉંડા ઉતારવા તેમજ બોરબંધ જેવા ટેમ્પરરી સ્ટ્રકચર બનાવે અને વરસાદની શરૂઆતે આવા કામોના આધાર-પુરાવા નાબુદ થાય ત્યારે મસમોટી રકમોના બિલો બનાવી રાજ્યની તિજોરીને લૂંટવાનું કામ જળસંચયના બહાના તળે રાજ્ય સરકાર કરી રહી છે. જન ભાગીદારીથી તળાવો ઉંડા ઉતારવા માટેનો ૯૦ઃ૧૦નો કાર્યક્રમ કે જેમાં આંશિક ટેન્ડરો થઈ રહ્યા છે, તે ટેન્ડરમાં ભાજપના ગણ્યાગાંઠયા કાર્યકર્તાઓ વરસાદ આવે તેની રાહ જોતા બેઠા છે.ભાજપ જળસંચયના માધ્યમથી ઈલેકશન ફંડ ઉભું કરી રહ્યું છે